**Koordinerte tenester gir friskare innbyggarar**

**Forsøk i kommunane med ei styrkt koordinering av legar, sjukepleiarar og helsesekretærar gjennom primærhelseteam har gitt brukarar med kroniske sjukdommar betre oppfølging, tilgjenge og samanhengande teneste.**

Mange med revmatiske sjukdommar og muskel- og skjelettplagar opplever at samhandlinga mellom dei ulike nivåa i helsetenesta fungerer svært dårleg. Forsøk med primærhelseteam i kommunane har gitt brukarar med kroniske sjukdommar og plagar betre oppfølging, tilgjenge og samanhengande tenester.

Samtidig ser NRF at mange av pasientane og brukarane vi representerer opplever utryggleik og mykje unødvendig ventetid i mangelen på heilskaplege forløp.

Kommunale helsehus er ein måte å sikre betre koordinerte helsetenester på tvers av nivå og behovet til brukarane. I helsehuset kan kommunane samle frisklivssentralen og lærings- og meistringstilbodet sitt, saman med primærhelseteama og muskel- og skjelettkoordinator. Dette vil gi eit betre koordinert <OMSKRIV:behandlingsforløp> som gir god helse for brukarane.

NRF vil

- at styresmaktene fortsetter satsninga på primærhelseteam

- at kommunane bygger Helsehus for å samle og koordinere fleire av tenestene sine

- at kommunane tilsetter muskel- og skjelettkoordinator for å betre gjennomføre behandlings- og rehabiliteringsforløp og informere brukarane om rettar til hjelpemiddel, tilbod gjennom frisklivssentralar og ulike diagnosespesifikke lærings- og meistringskurs.